Klukkustund kóðunar Danspartý: Eiginleikar
Ég heiti María.
Ég er stúdent við Washington háskóla
og ég tek þátt í Amazon Future Engineer verkefninu.
Ég elska tölvunarfræði vegna þess
að hún felur í sér að leysa vandamál og að hugsa á gagnrýnan hátt.
Og eftir að hafa eytt mörgum klukkustundum í eitthvað
getur maður fengið út úr því eitthvað virkilega flott og gefandi.
Hingað til hefur þú haft tækifæri til að nota nokkra mismunandi dansara
og þú hefur forritað þá til að gera mismunandi danshreyfingar.
En hvernig virka þessar hreyfingar í raun?
Hver danshreyfing er sett saman úr röð mynda sem við köllum ramma.
Hver rammi er örlítið öðruvísi en næsti rammi á undan honum.
Þegar forritið keyrir sýnir tölvan rammana hvern á eftir öðrum.
Þeir eru sýndir svo hratt að það er eins og dansarinn sé að hreyfast.
Þetta er leyndarmálið bak við allar hreyfimyndir.
Þú getur ekki bara breytt hreyfingum dansara
heldur líka eiginleikum dansarans.
Eiginleikar lýsa hlutum eins og stað dansarans á skjánum,
stærð dansarans,
og lit dansarans.
Til að breyta eiginleikum dansara notar þú "stilla" kubb.
Við skulum nota "stilla" kubb til að gera dansarana minni.
Byrjaðu á að draga kubbinn inn í forritið.
Veldu svo dansarann sem þú vilt breyta
og skrifaðu stærðina fyrir hann á skjánum.
Full stærð er 100.
Ef þú velur lægri tölu gerir það dansarann minni.
Því minni sem dansarinn, því lengra í burtu virðist hann vera.
Þetta er góð leið til að hafa baksviðsdansara.
Með "stilla" kubbnum getur þú líka breytt hæð og breidd,
snúningi,
stað
og lit dansarans.
Með því að nota þessa eiginleika
getur þú gert alls konar breytingar og tengt þær við mismunandi staði í laginu.
Mundu að þú getur bara stillt eiginleika dansara sem þegar er til.
Gættu þess að "stilla" kubburinn komi á eftir "Báu til dansara" kubbnum.
Ekki hika við að gera tilraunir, vera skapandi,
og hafa gaman.